Komisijos reglamentas (EB) Nr. 651/2002
2002 m. balandžio 16 d.
iš dalies keičiantis Tarybos reglamentą (EB) Nr. 1673/2002 ir Reglamentą (EB) Nr. 245/2001 dėl Kombinuotosios nomenklatūros kodų sėjai skirtoms kanapių veislių sėkloms
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikslinimo tvarkos [1], su paskutiniais pakeitimais, padarytais Reglamentu (EB) Nr. 3290/94 [2] ir ypač į jo 2 straipsnio 1 dalį,
atsižvelgdama į 2000 m. liepos 27 d. Tarybos reglamentą (EB) Nr. 1673/2000 dėl bendro pluoštinių linų ir kanapių rinkų organizavimo [3], ypač į jo 9 ir 14 straipsnius,
kadangi:
(1) 2001 m. rugpjūčio 6 d. Komisijos reglamentas (EB) Nr. 2031/2001, iš dalies keičiantis Tarybos reglamento (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [4] I priedą, numato Kombinuotosios nomenklatūros pakeitimus, ypač sėjai skirtoms kanapių sėkloms.
(2) Reglamento (EB) Nr. 1673/2000 5 straipsnis nustato kanapių įvežimo taisykles. Šiame straipsnyje nurodyti produktai, tarp jų ir sėjai skirtos kanapių veislių sėklos, yra klasifikuojamos Kombinuotosios nomenklatūros kodais. Kaip numatyta Reglamento (EB) Nr. 1673/2000 5 straipsnyje, 2001 m. vasario 5 d. Komisijos reglamento (EB) Nr. 245/2001, nustatančio išsamias Tarybos reglamento (EB) Nr. 1673/2000 dėl bendro pluoštinių linų ir kanapių rinkų organizavimo taikymo taisykles [5], su paskutiniais pakeitimais, padarytais Reglamentu (EB) Nr. 52/2002 [6], priede pateikiamas pavyzdinis sertifikatas įvežamoms kanapėms, ir būtent sėjai skirtoms kanapių sėkloms.
(3) Dėl to reikėtų iš dalies keisti Reglamento (EB) Nr. 1673/2000 5 straipsnio 2 dalies antrą įtrauką ir Reglamento (EB) Nr. 245/2001 priedą.
(4) Šiame reglamente numatytos priemonės atitinka Natūralių pluoštų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1673/2000 5 straipsnio 2 dalies antros įtraukos frazė:
"- sėjai skirtoms kanapių veislių sėkloms, klasifikuojamoms KN kodu 12079910, turi būti pateikiamas įrodymas, kad tetrahidrokanabinolio kiekis neviršija kiekio, nustatyto pagal Reglamento (EB) Nr. 1251/1999 5a straipsnį,"
pakeičiama taip:
"- sėjai skirtoms kanapių veislių sėkloms, klasifikuojamoms KN kodu 12079920, turi būti pateikiamas įrodymas, kad tetrahidrokanabinolio kiekis neviršija kiekio, nustatyto pagal Reglamento (EB) Nr. 1251/1999 5a straipsnį,"
.
2. Reglamento (EB) Nr. 245/2001 priedas iš dalies keičiamas taip:
a) 16 langelyje kodas "ex12079910" pakeičiamas į "ex12079920";
b) 24 langelyje kodas "KN 12079910" pakeičiamas į "KN 12079920".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. balandžio 16 d.